ร้านเลม่อนทรี ขื่อนี้หลายๆคนชาวเชียงใหม่อาจจะเคยได้ยินมาบ้างแล้ว
เพราะว่าเป็นร้านเก่าแก่อีกร้านนึง ที่มีอาหารหลากหลายและรสชาติอร่อย
และยังเป็นร้านของนักศึกษา มช ได้มาฝากท้องกันอีกด้วย

เนื่องจากร้านนี้ตั้งอยู่ไม่ไกลจาก มช มากนัก ร้านนี้ตั้งอยู่ที่ ถนนนิมมานเหมินทร์ค่ะ
เลี้ยวเข้ามาในซอยที่เป็นที่ตั้งของสวนสุขภาพไม่ไกลมากนัก
ร้านจะตั้งอยู่ฝั่งซ้ายมือ ทางด้านหลังของสถาบันสอนภาษาค่ะ

ร้านที่ถูกตกแต่งอย่างเรียบง่ายมากๆค่ะ มีโต๊ะที่นั่งค่อยข้างเยอะเลยค่ะ
รองรับคนได้ค่อนข้างเยอะเลยทีเดียวทั้งแบบกลุ่ม และแบบเดี่ยว
ถ้านั่งด้านนอกยุงอาจจะเยอะนิดนึงค่ะ แต่มีส่วนที่อยู่ในห้องแอร์ให้นั่งด้วยค่ะ
แต่วันที่มาทานฝนตกปรอบๆ อากาศดีเชียวค่ะเลยเลือกนั่งด้านนอก ถ้ายุงเยอะจะมีมุมฉีดยากันยุงด้วยค่ะ

มาดูที่เมนูอาหารกันดีกว่าค่ะ สำหรับเมนูอาหารของที่ร้านนี้ เรียกได้ว่ามีเยอะม๊ากกก
จนเลือกไม่ถูกเลยค่ะ ทุกอย่าง ตั้งแต่ต้ม ยำ ทำแกง ผัด ทอด 
สารพัดทั้งหมึก กุ้ง หมู ปลา เห็ด ไก่ 
ยกตัวอย่างเมนูเช่น แกงคั่วหอยขม วุ้นเส้นไข่เค็ม ปลาเนื้ออ่อนทอดกระเทียมหรือเปรี้ยวหวานหรือฉู่ฉี่
ยำเห็ดเข็มทองกุ้งสด ปลาหมึกผัดไข่เค็ม หรืออาหารเหนืออย่างจิ้นหมู ไส้อั่วก็มีค่ะ
รวมถึงสารพัดต้มยำทำแกงค่ะ เช่น แกงส้ม แกงเขียวหวาน ต้มยำน้ำใส น้ำข้น แกงข่าไก่
หรอจะเป็นเมนูตามฤดูกาลอย่างเช่น แกงคั่วเห็ดถอบ เห็ดโคนผัดกุ้ง สะตอผัด แต่จะมีแค่บางช่วงเท่านั้น

สำหรับอาหารก็ทำสดๆร้อนๆใหม่ๆตามออเดอร์เลยค่ะ แต่รอไม่นานมากนักก็ออกมาครบค่ะ
รสชาติอาหารก็ถือว่าใช้ได้เลยนะคะ ให้มาปริมาณที่ค่อนข้างเยอะมากๆเลยค่ะ 
บรรยากาศก็สบายๆเพราะร้านกว้างขวางค่ะ ราคาก็ปกติค่ะไม่แพงและไม่ถูก